Ասսան Ն'Դիայ

Ասսան Ն'Դիայ (, ), սենեգալցի ֆուտբոլիստ, պաշտպան։

Կենսագրություն 

Ասսանի մայրը բուժքույր է եղել, իսկ հայրը՝ սրտաբան։ Հայրը նաև ուներ հիվանդանոց Փարիզում։ Ասսանը սկսել է ֆուտբոլ խաղալ փողոցում. նա այնքան է սիրել այդ սպորտի տեսակը, որ երբեմն դպրոցի դասերը թողել է՝ ֆուտբոլ խաղալու նպատակով։ 10 տարեկան հասակում ֆուտբոլիստը ընդունվում է «Ժաննա դ’Արկ» ֆուտբոլային դպրոց։ Ասսանը սկսել է ֆուտբոլը նախ որպես կիսապաշտպան, սակայն երբ նրանց թիմի կենտրոնական պաշտպանը վնասվածք է ստանում, մարզիչը նրան նշանակում որպես պաշտպան և այդ դեպքից հետո նա սկսում է մասնագիտանալ հենց այդ դիրքում։ 15 տարեկան հասակում Ասսանը ֆուտբոլ խաղալիս կոտրում է ոտքը։ Ֆուտբոլիստը սովորել է բժշկական համալսարանում, սակայն չի շարունակել ուսումը։

Ակումբային կարիերա 

1995 թվականից 2000 թվականը հանդես է եկել «Ժաննա դ’Արկ» ակումբի կազմում։ Այստեղ նա անցկացնում 110 հանդիպում և դառնում է 7 գոլի հեղինակ։ Ակումբի հետ միասին նա ճանաչվում է Սենեգալի առաջնության չեմպիոն և արծաթե մրցանակակիր։

2001-02 թվականների մրցաշրջանում Ասսանը հանդես է եկել «Շախտյորի» կազմում։ Այդ մրցաշրջանում ակումբը դառնում է Ուկրաինայի չեմպիոն, ընդ որում ոչ մի խաղում նրանք պատրություն չեն կրում։ Ասսանը մասնակցում է 23 հանդիպման և դառնում է 2 գոլի հեղինակ։ Գավաթի խաղարկությունում «Շախտյորը» նույնպես հաղթանակ է տանում և այդպիսով ոսկե դուբլ է գրանցում իր հաշվին։

Ն’Դիային մի անգամ չէ, որ հրավիրել են ֆրանսիական և թուրքական ակումբներ, սակայն նա հավատարիմ է մնում «Շախտյորին», չնայած 2002-03 թվականների մրցաշրջանում ակումբի անհաջողությունների։ Այն բանից հետո, երբ ակումբի մարզիչն է դառնում Միրչա Լուչեսկուն, Ասսանը չի հայտնվում ակումբի մասնակցիների թվում կրթամարզական միջոցառմանը մասնակցելու համար և շուտով ստանում է ազատ գործակալի կարգավիճակ։ Տեղեկություն կար այն մասին, որ նրան անհրաժեշտ է օստեոարթրոզի բուժում։

2004 թվականի հուլիսին նա վերադառնում է հայրենիք, որտեղ սկսում է խաղալ նախ ԱՍԿ ակումբի և ապա «Ժաննա դ’Արկ» ակումբի կազմում։ Հետո նա փորձում է հաստատվել շվեդական և ֆրանսիական ակումբներում։ 2005 թվականին լուրեր են տարածվում, թե հնարավոր է, որ նա վերադառնա «Շախտյոր» որպես մարզիչ-սելեկցիոներ Աֆրիկայում։

Կարիերան հավաքականի կազմում 

1999 թվականից 2001 թվականը Ասսանը հանդես է եկել Սենեգալի ազգային հավաքականի կազմում, որտեղ մասնակցել է 37 հանդիպման և դարձել է երեք գոլի հեղինակ։ Հավաքականի կազմում նա կրել է ավագի թևկապը։

2000 թվականին մասնակցել է Գանայում և Նիգերիայում տեղի ունեցող Աֆրիկյան ազգերի գավաթի խաղարկությանը։ Մրցաշարում անցկացրել է չորս հանդիպում իր հավաքականի հետ միասին։ Սենեգալը խմբում զբաղեցնում է 2-րդ հորիզոնականը՝ զիջելով միայն Եգիպտոսի ազգային հավաքականին։ 1/4 եզրափակչում նրանք զիջում են Նիգերիայի ազգային հավաքականին։

Այն բանից հետո, որ Սենեգալի հավաքականը գլխավորում է Բրյունո Մետսյուն, Ասսանը այլևս չի հայտնվում թիմի հիմնական կազմում։ 2002 թվականի Աֆրիկյան ազգերի գավաթի խաղարկության շրջանակներում Ասսանը վնասվածք է ստանում և չի կարողանում մասնակցություն ունենալ մրցաշարի հետագա պայքարին։

Մահ 

2008 թվականի փետրվարի 13-ին Ասսանը 33 տարեկան հասակում մահանում է Դակարում։ Ըստ վարկածներից մեկի նա մահացել է քնի ժամանակ։

Ծանոթագրություններ

Արտաքին հղումներ 
  
  
 

Սենեգալցի ֆուտբոլիստներ
Շախտյոր Դոնեցկի ֆուտբոլիստներ
Ֆուտբոլի պաշտպաններ